
Naturstyrelsen har nedsat lokale brugerråd med henblik på at styrke det lokale engagement i og indflydelse på forvaltningen og brugen af de naturområder, som Naturstyrelsen forvalter.

Når du deltager i et af Naturstyrelsens lokale brugerråd afgiver du personoplysninger om sig selv, således at Naturstyrelsen og andre deltagere i brugerrådet kan kontakte dig. Vi behandler dine personoplysninger med hjemmel i databeskyttelsesforordningen art. 6, stk. 1, litra e, om behandling, der er nødvendig af hensyn til udførelse af en opgave i samfundets interesse.

Naturstyrelsen indsamler og behandler personoplysninger om medlemmer af Naturstyrelsens lokale brugerråd, herunder navn, evt. firma/organisation, adresse, mail, telefonnumre. Oplysningerne anvendes til en række formål, herunder indkaldelse til møder, udsendelse af information, mødereferater mv., deltagelse ved arrangementer m.m.
Er der ændringer i oplysningerne, herunder ændring af medlemmets adresse, telefonnumre, er medlemmet forpligtet til at oplyse herom til Naturstyrelsen. Al kommunikation vil ske til den e-mailadresse, der er oplyst i forbindelse med medlemmets indtræden i brugerrådet.

Vi offentliggør dit navn og din tilknytning til den interesseorganisation, som du evt. måtte repræsentere i brugerrådet, på www.nst.dk som led i din deltagelse i brugerrådet.
 
Vi videregiver som udgangspunkt ikke dine øvrige oplysninger uden forinden at være i dialog med dig herom – eller det efter omstændigheder og i henhold til lovgivningen er nødvendigt at videregive oplysninger til fx offentlige myndigheder.

Så længe beholder vi oplysningerne: Oplysninger om dig gemmes i Naturstyrelsens elektroniske sags- og dokumenthåndteringssystem. Oplysningerne vil blive overført til opbevaring i Rigsarkivet efter reglerne i arkivlovgivningen i forbindelse med afslutning af en journalperiode. Naturstyrelsen vil fortsat have adgang til at søge oplysningerne frem i en historisk udgave af afsluttede journalperioder. Dit navn og din evt. tilknytning til en interesseorganisation kan fremgå af mødereferater, der er offentliggjort på www.nst.dk, også efter at du er udtrådt af brugerrådet.

Dine rettigheder: Du kan anmode om indsigt i de oplysninger, der behandles i forbindelse med din kontrakt med Naturstyrelsen. Du har efter anmodning krav på at få berigtiget oplysninger, der viser sig urigtige eller vildledende, ligesom du kan anmode om at begrænse behandlingen og gøre indsigelse mod behandling af dine oplysninger. 

Naturstyrelsen er dataansvarlig for de afgivne personoplysninger. Naturstyrelsen har hovedkontor på Førstballevej 2, 7183 Randbøl, cvr. 33157274. Du kan kontakte Naturstyrelsen på nst@nst.dk og telefon 72 54 30 00. 

Klage: Spørgsmål til rettigheder mv. kan rettes til vores databeskyttelsesrådgiver på dpo@mim.dk  eller telefon 93 59 70 11. Du har mulighed for at klage til Datatilsynet over Naturstyrelsens behandling af dine personoplysninger. Se mere herom på www.datatilsynet.dk.

Læs mere om Naturstyrelsens persondatapolitik via dette link: https://naturstyrelsen.dk/om-os/e-politik/persondatapolitik/

